РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на Комисия ”Професионална квалификация и 
информационни технологии”,
проведено на 07.05.2020 г.

Днес, 07.05.2020 г. /четвъртък/ от 11:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Валери Михайлов – директор на дирекция „ИТСС“, инж. Анелия Чомакова – началник отдел „ИО“ и инж. Георги Бошнаков – главен експерт в дирекция „ИТСС“.

1.ОТНОСНО: Обществена поръчка по реда на ЗОП с предмет: „Отстраняване на вътрешни и външни уязвимости на Централизираната система за случайно разпределение на делата (ЦССРД) и извънгаранционна поддръжка на системата“ във връзка с решения на Пленума на ВСС по протокол № 8/09.04.2020 г.,т. 1 и № 9/23.04.2020 г., т. 9.

Комисия „Професионална квалификация и
информационни технологии”
Р Е Ш И :

1.1. Да се удължи срокът за събиране на оферти до края на работния ден на 15 май 2020 г. (включително) в случай, че в първоначално обявения срок - 08.05.2020 г. (включително) не постъпи нито една оферта.
	1.2. Изпраща решението по т. 1.1 на и.д. главен секретар на ВСС.

2.ОТНОСНО: Писмо от Министерство на правосъдието относно мерки по изготвяне и приемане на подзаконовите нормативни актове, предвидени в Закона за съдебната власт, които осигуряват достъп до електронно правосъдие.

Комисия „Професионална квалификация и
информационни технологии”
Р Е Ш И :

2.1. Възлага на дирекция „ИТСС“ да изготви доклад в табличен вид относно предложения за редакция на Правилата за достъп до електронни съдебни дела в Единния портал за електронно правосъдие.

3.ОТНОСНО: Искане от административния ръководител на Софийски градски съд за осигуряване на допълнителни имейл регистрации за нуждите на всеки съдебен състав.
След обсъждане на варианти на възможностите за осигуряване на допълнителни имейл регистрации за съдилищата

Комисия „Професионална квалификация и
информационни технологии”
Р Е Ш И :

3.1. Няма техническа възможност за осигуряване на допълнителни имейл регистрации за нуждите на СГС в пощенския сървър на ВСС.
3.2. Възлага на дирекция „ИТСС“ да направи проучване относно осигуряването на допълнителни имейл регистрации и да внесе доклад за разглеждане в следващо заседание на Комисията.

4.ОТНОСНО: Искане от административния ръководител на Районен съд – Луковит за осигуряване на средства за закупуване на 1 брой компютърна конфигурация, 1 брой видеоконферентна камера и 1 брой микрофон за компютър.

Комисия „Професионална квалификация и
информационни технологии”
Р Е Ш И :

4.1. Връща искането на административния ръководител на Районен съд – Луковит за доокомплектоване съгласно приетите правила от Висш съдебен съвет по протокол № 23/05.06.2014 г. при съобразяване на офертите с приетите лимити по протокол № 19/25.07.2019 г.

5.ОТНОСНО: Искане от административния ръководител на Районен съд – Пазарджик за осигуряване на средства за закупуване на 2 броя високоскоростни скенера.

Комисия „Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Пазарджик за осигуряване на средства за закупуване на 2 броя високоскоростни скенера на обща стойност 3 700,80 лв. с ДДС е целесъобразно.
	5.2. Изпраща решението по т. 5.1 ведно с доклад на Комисия „Бюджет и финанси" към Пленума на ВСС, по компетентност.

	Допълнителна точка:

6.ОТНОСНО: Доклад от Валери Михайлов – директор на дирекция „ИТСС“ относно питане на членове на ВСС за изпълнение на задължения на служителите в дирекция „Информационни технологии и съдебна статистика“.

Комисия „Професионална квалификация и
информационни технологии”
Р Е Ш И :

6.1. Отлага разглеждането на точката за следващо заседание на Комисията. 
6.2. Да бъдат поканени при разглеждане на точката авторите на питането - Драгомир Кояджиков, Боян Новански и Стефан Гроздев - членове на ВСС.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА